Lav et referat af nedenstående tekst:

Tekst:
Besiddelse af stoffer, kørsel uden førerret, overtrædelse af tilhold, indbrud, kørsel med håndholdt mobiltelefon. Anklageskriftet var langt, da den 32-årige Rasmus Andersen tirsdag formiddag blev dømt for en lang række forhold. Dog handlede retssagen primært om to episoder med vanvidskørsel, hvor den 32-årige mand kørte, hvad anklageren omtaler som ”særlig hensynsløs kørsel” i Aalborg. Det er de to episoder, der ifølge anklageren har gjort, at dommen endte på 1,5 års ubetinget fængsel. - Det vil ikke koste lige så meget at give dem et knytnæveslag i ansigtet som at lave den her manøvre, hvor tilfældige kan blive kørt ned og komme rigtig slemt til skade. Det er et held, at han formår at køre udenom alle de mennesker og biler, han var ved at komme i karambolage med, fortæller anklager ved Nordjyllands Politi Stine Eriksen om alvorligheden af de to episoder. Retssagen blev behandlet som en tilståelsessag, og manden tilstod samtlige punkter i sagen. Den 32-årige mand blev idømt 1 år og 6 måneders fængsel og fik frakendt førerretten i 10 år, hvilket er den længste periode, man kan blive frataget kørekortet. Derudover er han idømt flere erstatningskrav og fik konfiskeret stoffer. I anklageskriftet var der nedlagt påstand om konfiskation af den bil, han havde kørt i, men man nåede frem til, at den i stedet skal udleveres til den tidligere ejer. Manden modtog dommen. 45 punkter i anklageskriftet De to primære punkter i anklageskriftet omhandlede to episoder 1. december 2020 og 14. januar 2021, hvor den 32-årige mand blev dømt for en række færdselsforseelser. 1. december 2020 omkring klokken 19.30 kørte han rundt i Aalborg, hvor han blandt andet kørte med en afstand på cirka 10 meter til forankørende, overhalede en personbil indenom ved at køre i nødsporet og kørte over for rødt lys. En lignende episode fandt sted 14. januar 2021, hvor han blev eftersat af tre politibiler med en hastighed over det tilladte og var påvirket af euforiserende stoffer. Manden kørte desuden på fortov og cykelsti, mod kørselsretningen, overhalede en højresvingende bil indenom og kørte over for rødt lys. Han blev desuden dømt for knap 30 andre mindre forhold, blandt andet besiddelse af hash, kørsel uden førerret, overtrædelse af tilhold, indbrud i villa og lejlighed, tyveri af trailer og at tale i håndholdt mobiltelefon under kørsel.

Referat:
En 32-årig mand er tirsdag blevet idømt 1,5 års ubetinget fængsel, efter han 1. december 2020 og 14. januar 2021 kørte ”særlig hensynsløs kørsel”. Derudover er han dømt for en række andre mindre forhold.